Fi stqarrija, il-PL jisħaq li l-Grupp Parlamentari kollu jinsab wara l-PM iżda ma ssir l-ebda referenza dwar Konrad Mizzi u Keith Schembri Waqt il-laqgħa tal-Grupp Parlamentari tal-Partit Laburista, il-Prim Ministru talab vot ta’ fiduċja fih innifsu, liema vot għadda b’mod unanimu. Fi stqarrija, il-Partit Laburista qal li dan il-vot ittieħed b’mod sigriet. Skont il-Partit Laburista, matul il-laqgħa kien hemm sens kbir ta’ responsabbilità. L-istqarrija ma ssemmi xejn dwar is-sitwazzjoni politika preżenti u s-sejħiet, inkluż mill-Ministru Evarist Bartolo, biex Konrad Mizzi u Keith Schembri jirriżenjaw.